Departament de Marna

Marna (en francés la Marne) es un departament de França dins la region del Grand Èst.
L'Insee e la Pòsta li atribuisson lo còde 51. Sa prefectura es Châlons-en-Champagne e sa pus granda vila es Rems.

Geografia
Marna es situada en region Grand Èst, après aver fait partit de la region Champanha-Ardena fins en 2016. Confronta los departaments de las Ardenas (al nòrd), de Mòsa (a l'èst), de la Nauta Marna (al sud-èst), d'Auba (al sud), de Sèina e Marna (al sud-oèst) e d'Aisne (a l'oèst).

Lo departament deu son nom a la ribièra del meteis nom que lo travèrsa, del sud-èst cap a l'oèst.

La superfícia del departament es d'aperaquí , siá , çò que na fa lo seten departament metropolitan pus vast. Marna mesura  de longor, de Villeneuve-la-Lionne (canton d'Esternay) a Trois-Fontaines-l'Abbaye (canton de Thiéblemont), e  de largor, de Cormicy (canton de Bourgogne) a Clesles (canton d'Anglure).

Marna se devesís geograficament en tres partidas principalas. Al centre del departament se trapa la plana champenesa o Champanha gredosa, mai que mai cobèrta de camps de cerealas. L'Oèst de departament es ocupat pel vinhal de Champanha e los relèus de la Còsta champenesa e de la Montanha de Rems, ont se situa lo punt culminant del departament, lo Mont Sinai, a  d'altitud. À l'èst, lo paisatge es compausat de pueges basses especialamment dins las regions d'Argonne e de Perthois.


Categoria:Departament francés
*
Categoria:Champanha-Ardena